പുഴാതി ഗ്രാമപഞ്ചായത്ത്

കണ്ണൂർ ജില്ലയിലെ‍, കണ്ണൂർ താലൂക്കിലെ‍, കണ്ണൂർ ബ്ളോക്കിൽ സ്ഥിതി ചെയ്തിരുന്ന ഒരു ഗ്രാമപഞ്ചായത്താണ്‌ പുഴാതി ഗ്രാമപഞ്ചായത്ത് . പുഴാതി വില്ലേജുപരിധിയിൽ ഉൾപ്പെടുന്ന പുഴാതി ഗ്രാമപഞ്ചായത്തിനു 9.17 ചതുരശ്രകിലോമീറ്റർ വിസ്തീർണ്ണമുണ്ടായിരുന്നു. 19 വാർഡുകളുള്ള ഈ പഞ്ചായത്തിന്റെ അതിരുകൾ, വടക്കുഭാഗത്ത് ചിറക്കൽ, നാറാത്ത് പഞ്ചായത്തുകളും, കിഴക്കുഭാഗത്ത് എളയാവൂർ‍, ചേലോറ പഞ്ചായത്തുകളും, തെക്കുഭാഗത്ത് കണ്ണൂർ മുനിസിപ്പാലിറ്റിയും, പടിഞ്ഞാറുഭാഗത്ത് കണ്ണൂർ മുനിസിപ്പാലിറ്റിയും, ചിറക്കൽ‍, പള്ളിക്കുന്ന് പഞ്ചായത്തുകളുമായിരുന്നു. 

1953-ലാണ്‌ പള്ളിക്കുന്നും പുഴാതിയും ചേർന്ന് പുഴാതി ഗ്രാമപഞ്ചായത്ത് രൂപീകൃതമായത്. 2015 ജനുവരി 14ന് കണ്ണൂർ കോർപ്പറേഷൻ രൂപവത്കരിച്ചപ്പോൾ പുഴാതി പഞ്ചായത്ത് ഇല്ലാതായി.

ഇതും കാണുക
പുഴാതി

പുറമെ നിന്നുള്ള കണ്ണികൾ
 പുഴാതി ഗ്രാമപഞ്ചായത്ത് 

 അവലംബം 

വർഗ്ഗം:മുൻപ് നിലവിലുണ്ടായിരുന്ന ഗ്രാമപഞ്ചായത്തുകൾ